
ĮSAKYMAS

DĖL LIETUVOS RESPUBLIKOS APLINKOS MINISTRO 2023 M. RUGPJŪČIO 1 D. ĮSAKYMO NR. D1-262 „DĖL LAUKINIŲ GYVŪNŲ NAUDOJIMO TAISYKLIŲ PATVIRTINIMO“ PAKEITIMO 


2024 m. gegužės 2 d. Nr. D1-150
Vilnius


P a k e i č i u Laukinių gyvūnų naudojimo taisykles, patvirtintas Lietuvos Respublikos aplinkos ministro 2023 m. rugpjūčio 1 d. įsakymu Nr. D1-262 „Dėl Laukinių gyvūnų naudojimo taisyklių patvirtinimo“:
. Pakeičiu 4 punktą ir jį išdėstau taip:
„. Taisyklės nereglamentuoja domestikuotų žinduolių, išvardytų Domestikuotų žinduolių sąraše (Taisyklių 1 priedas), domestikuotų vištų, domestikuotų ančių, domestikuotų žąsų, domestikuotų kalakutų, domestikuotų patarškų, domestikuotų putpelių, domestikuotų uolinių karvelių, naminių bičių, šilkverpių ir kitų, šiame punkte neišvardytų, domestikuotų gyvūnų naudojimo. Aplinkos apsaugos agentūra (toliau – AAA) ir Aplinkos apsaugos departamentas prie Aplinkos ministerijos (toliau – AAD) dėl šio punkto taikymo kitas rūšis priskiriant domestikuotiems gyvūnams konsultuojasi su Aplinkos ministerija, mokslo ir studijų institucijomis.“ 
.  Pakeičiu 7 punktą ir jį išdėstau taip:
„. Draudžiama asmenims nelaisvėje laikyti, veisti ir įsigyti laikymui nelaisvėje visų rūšių laukinius žinduolius, išskyrus:
. žinduolių rūšių, nurodytų Leidžiamų nelaisvėje laikyti ir (ar) leidžiamų nelaisvėje veisti laukinių gyvūnų rūšių sąraše (Taisyklių 2 priedas); 
. atvejus, kai Leidžiamų nelaisvėje laikyti ir (ar) leidžiamų nelaisvėje veisti laukinių gyvūnų sąraše (Taisyklių 2 priedas) nenurodytų rūšių žinduolių įsigijimo data yra iki 2024 m. balandžio 1 d. (jeigu Taisyklių 8 punkte nenurodyta kita konkrečių laukinių gyvūnų rūšių ar aukštesnio rango taksono rūšių laukinių gyvūnų teisėto įsigijimo data) ir laikomi nelaisvėje neleidžiant veistis. Jeigu Leidžiamų nelaisvėje laikyti ir (ar) leidžiamų nelaisvėje veisti laukinių gyvūnų rūšių sąraše (Taisyklių 2 priedas) prie išvardytų žinduolių rūšių įrašyta kita data, iki kada šias rūšis leidžiama laikyti nelaisvėje ir veisti, – draudimas laikyti, veisti ir įsigyti laikymui nelaisvėje taikomas nuo Taisyklių 2 priede nurodytos datos.“
. Pakeičiu 8 punktą ir jį išdėstau taip:
„. Draudžiama asmenims nelaisvėje laikyti, veisti ir įsigyti laikymui nelaisvėje šiame punkte nurodytų rūšių laukinius gyvūnus, (išskyrus atvejus, kai šie gyvūnai laikomi nelaisvėje neleidžiant veistis ir asmuo juos yra teisėtai įgijęs (paėmęs iš natūralios aplinkos, išveisęs nelaisvėje, pirkęs, išmainęs, gavęs dovanų ar paėmęs iš kito asmens ir yra jų teisėtą įsigijimą patvirtinantys dokumentai) iki 2009 m. rugsėjo 1 d.; krokodilus – iki 2011 m. liepos 13 d.; paprastąsias ūdras (Lutra lutra), pilkuosius vilkus (Canis lupus), paprastuosius šakalus (Canis aureus), ruduosius lokius (Ursus arctos), vilpišius (miškines kates) (Felis silvestris) ir paprastąsias lūšis (Lynx lynx) – iki 2015 m. sausio 1 d.; rudąsias lapes (Vulpes vulpes) – iki 2024 m. balandžio 1 d.):
. krokodilai (Crocodylia), visos rūšys;
. kloakiniai (Monotremata), visos rūšys;
. nepilnadančiai (Edentata), visos rūšys;
. kaguanai (Dermoptera), visos rūšys;
. beždžionės (Primates), visos rūšys;
. šuniniai (Canidae), visos rūšys;
. lokiniai (Ursidae), visos rūšys;
. didžioji panda (Ailuropoda melanoleuca);
. mažoji panda (Ailurus fulgens);
. kiauniniai (Mustelidae);
. viveriniai (Viverridae), visos rūšys;
. hieniniai (Hyaenidae), visos rūšys;
. katiniai (Felidae), visos rūšys;
. irklakojai (ruoniai) (Pinnipedia), visos rūšys;
. banginiai (Cetacea), visos rūšys;
. sirenos (Sirenia), visos rūšys;
. straubliniai (Proboscidea), visos rūšys;
. tapyriniai (Tapiridae), visos rūšys;
. raganosiniai (Rhinocerotidae), visos rūšys;
. vamzdžiadančiai (Tubulidentata), visos rūšys;
. hipopotaminiai (Hippopotamidae), visos rūšys;
. žirafiniai (Giraffidae), visos rūšys;
. skujuočiai (Pholidota), visos rūšys.“
. Pakeičiu 16.2 papunktį ir jį išdėstau taip:
„. laikant ir veisiant Leidžiamų nelaisvėje laikyti ir (ar) leidžiamų nelaisvėje veisti laukinių gyvūnų rūšių sąraše (Taisyklių 2 priedas) nurodytų rūšių žinduolius, prie kurių pažymėta, kad leidimas laikyti nelaisvėje laukinius gyvūnus nereikalingas (išskyrus saugomas rūšis);“.
. Pakeičiu 16.3 papunktį ir jį išdėstau taip:
„. laikant ir veisiant stručius (Struthio camelus) (išskyrus atvejus, kai veisiami egzemplioriai, kurių populiacijos įrašytos į Reglamento (EB) Nr. 338/97 priedus), kanarėles (Serinus canaria), rausvaveidžius agapornius (Agapornis roseicollis), nimfines papūgėles (Melopsittacus undulatus), papūgas nimfas (Nymphicus hollandicus), Kramerio žieduotąsias papūgas (Psittacula krameri), paprastuosius povus (Pavo cristatus), medžiojamuosius fazanus (Phasianus colchicus) ir kitas fazanų rūšis (išskyrus saugomas rūšis), paprastąsias putpeles (Coturnix coturnix) (išskyrus paimtus iš gamtos individus, kurie laikomi ir (ar) veisiami nelaisvėje iki F4 kartos (imtinai)), japonines putpeles (Coturnix japonica).“
. Papildau 181 punktu:
„. El. paštu teikiami prašymai gauti leidimą laikyti nelaisvėje laukinius gyvūnus turi būti pasirašyti kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB su visais pakeitimais (toliau – Reglamentas (ES) Nr. 910/2014), nustatytus reikalavimus, arba suformuoti tokiu būdu, kuris leidžia prašymą teikiantį asmenį identifikuoti arba patikrinti prašymo autentiškumą, arba pateikiami laikantis Lietuvos Respublikos viešojo administravimo įstatyme nustatytų reikalavimų.“
. Pakeičiu 22 punktą ir jį išdėstau taip:
„. AAA ne vėliau kaip per 5 darbo dienas nuo asmens prašymo išduoti leidimą laikyti nelaisvėje laukinius gyvūnus ir kitų dokumentų gavimo dienos raštu paprašo Valstybinės maisto ir veterinarijos tarnybos administracijos struktūrinio padalinio (toliau – VMVT administracijos struktūrinis padalinys), kurio kontroliuojamoje teritorijoje planuojama laikyti nelaisvėje laukinius gyvūnus, informacijos apie užkrečiamąsias ligas toje teritorijoje. VMVT administracijos struktūrinis padalinys ne vėliau kaip per 5 darbo dienas nuo AAA prašymo gavimo dienos pateikia informaciją (raštu arba el. paštu) apie gyvūnų užkrečiamųjų ligų, kurioms gali būti imlūs planuojami laikyti laukiniai gyvūnai, židinius šioje teritorijoje ir galimybę laikyti laukinius gyvūnus atsižvelgdamas į epizootinę situaciją; jeigu teritorija netinka laikyti laukinius gyvūnus, – nurodomos priežastys.“
. Pakeičiu 26 punktą ir jį išdėstau taip:
„. Gavusi VMVT administracijos struktūrinio padalinio ir saugomos teritorijos direkcijos (jei reikia) informaciją, AAA ne vėliau kaip per 30 kalendorinių dienų nuo prašymo išduoti leidimą laikyti nelaisvėje laukinius gyvūnus, visų tinkamai įformintų dokumentų ir reikalingos informacijos išduoti leidimą laikyti nelaisvėje laukinius gyvūnus gavimo dienos išduoda leidimą arba atsisako jį išduoti, jeigu VMVT administracijos struktūrinis padalinys informuoja, kad teritorija netinka laikyti planuojamus laukinius gyvūnus dėl gyvūnų užkrečiamųjų ligų, kurioms gali būti imlūs minėti gyvūnai, židinius šioje teritorijoje ir (arba) saugomos teritorijos direkcija nepritaria leidimo laikyti nelaisvėje laukinius gyvūnus išdavimui ir (arba) esant Laukinės gyvūnijos įstatymo 8 straipsnio 4 dalyje nurodytoms aplinkybėms. Leidimo prašytojas apie sprendimą neišduoti leidimo, nurodant motyvus, informuojamas būdu, kokiu gautas prašymas (jei leidimo prašytojas nenurodė konkretaus informavimo būdo).“
. Pakeičiu 29 punktą ir jį išdėstau taip:
„. AAA apie leidimo laikyti nelaisvėje laukinius gyvūnus išdavimą, sprendimo dėl leidimo laikyti nelaisvėje laukinius gyvūnus galiojimo panaikinimą priėmimą ne vėliau kaip per 3 darbo dienas nuo leidimo išdavimo ar sprendimo dėl leidimo galiojimo panaikinimo priėmimo dienos informuoja AAD, saugomos teritorijos direkciją (jeigu aktualu) ir leidimo laikyti nelaisvėje laukinius gyvūnus turėtoją. Aplinkos apsaugos valstybinės kontrolės vykdymo tikslu AAA su informacija apie leidimo laikyti nelaisvėje laukinius gyvūnus išdavimą pateikia AAD leidimo turėtojo duomenis komunikacijai (adresą, el. paštą, telefono ryšio numerį); jeigu leidimas išduotas juridiniam asmeniui arba organizacijai, – su juridinio asmens ar organizacijos duomenimis komunikacijai pateikia atsakingo už laukinių gyvūnų priežiūrą ir (ar) veisimą fizinio asmens vardą, pavardę, jo duomenis komunikacijai (el. paštą, telefono ryšio numerį). Jeigu aptvarą, voljerą ar kitą statinį planuojama įrengti medžioklės plotuose,  AAD per 5 darbo dienas informuoja medžioklės plotų naudotoją apie išduotą leidimą laikyti laukinius gyvūnus nelaisvėje.“
. Pakeičiu 37 punktą ir jį išdėstau taip:
„. Asmens duomenys, nurodyti prašyme gauti leidimą laikyti nelaisvėje laukinius gyvūnus ir leidime laikyti nelaisvėje laukinius gyvūnus, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą. Fizinio asmens, kuriam išduotas leidimas laikyti nelaisvėje laukinius gyvūnus, duomenys komunikacijai, jeigu leidimas išduotas juridiniam asmeniui arba organizacijai – juridinio asmens ar organizacijos duomenys komunikacijai ir atsakingo už laukinių gyvūnų priežiūrą ir (ar) veisimą fizinio asmens duomenys komunikacijai saugomi AAA, siekiant, kad būtų galima informuoti leidimo prašytoją ar leidimo turėtoją apie papildomos informacijos gauti leidimą pateikimo, prašymo išduoti leidimą  nebenagrinėjimą, leidimo  išdavimą ar leidimo galiojimo  panaikinimą.“
. Pakeičiu 61 punktą ir jį išdėstau taip:
„. Jeigu Laukinės gyvūnijos įstatymo 14 straipsnyje nustatyta, kad Taisyklių  60 punkte nurodytoms gyvūnų rūšims paimti iš aplinkos reikia Taisyklių VIII skyriuje nurodyto leidimo naudoti laukinius gyvūnus, asmuo nedelsdamas, bet ne vėliau kaip per 10 darbo dienų nuo šių gyvūnų ištrūkimo į laisvę nustatymo dienos privalo  prašyti AAA išduoti leidimą naudoti laukinius gyvūnus. Šiuo atveju vieno mėnesio terminas skaičiuojamas nuo leidimo naudoti laukinius gyvūnus išdavimo dienos.“
. Pakeičiu 63 punktą ir jį išdėstau taip:
„. Aptvaruose, voljeruose ar kituose statiniuose laikomų gyvūnų gausa gali būti reguliuojama pagal Medžioklės Lietuvos Respublikos teritorijoje taisyklių dėl leidžiamų medžioklės įrankių ir priemonių, nurodytų Medžioklės įstatyme, naudojimo, saugaus elgesio medžioklės metu reikalavimus.“
. Pakeičiu 74 punktą ir jį išdėstau taip:
„. Leidimo nelaisvėje laukinius gyvūnus turėtojas kaupia informaciją (žurnale, skaitmeninėje laikmenoje) apie laikomus laukinius gyvūnus (lietuviškas ir lotyniškas rūšies pavadinimai, laukinių gyvūnų skaičius (laikant dėles, gali būti nurodoma masė; laikant saugomų rūšių koralus, nurodoma visuose akvariumuose laikomų koralų „kerelių“ skaičius), amžius, lytis (jeigu amžių ir lytį įmanoma nustatyti), ženklinimas (ženklo, mikroschemos Nr.), sveikata (pvz., vakcinavimas, nuolatinė veterinarinė priežiūra), gimimo (koralų padauginimo) ir nugaišimo datos (netaikoma žuvims, dėlėms, kitiems bestuburiams, kurių gimimo, išsiritimo ar nugaišimo datos neįmanoma nustatyti), įsigijimo šaltinis, informacija apie laukinių gyvūnų perkėlimą, pervežimą į kitą vietą, kita, leidimo turėtojo nuomone, svarbi informacija apie laikomų laukinių gyvūnų priežiūrą, veisimąsi). Įrašai daromi apie kiekvieną laukinį gyvūną ar gyvūnų grupę (jei gyvūnų neįmanoma identifikuoti individualiai), įrašai atnaujinami per 7 kalendorines dienas pasikeitus duomenims. Jeigu veisiami gyvūnai, kurių pagausėjimo neįmanoma tiksliai nustatyti (pvz., dėlės ir kiti bestuburiai, žuvys, varliagyviai, ne mažesnės kaip 50 individų elninių gyvūnų bandos), jų skaičiaus pokytis (dėlių jauniklių ir žuvų jauniklių iki 12 cm ilgio kiekis gali būti pateikiamas nurodant masę (kg), laikant saugomų rūšių koralus, nurodoma visuose akvariumuose laikomų koralų „kerelių“ skaičius) įvertinamas apytiksliai ir įrašai atnaujinami ne rečiau kaip kartą per metus. Jeigu dėl amžiaus, pažeidžiamumo, fiziologinių savybių, jautrumo ar veisimosi ypatybių nėra galimybės įvertinti gyvūnų skaičių ar masę (pvz., dėlių), kartą per metus įrašuose gali būti pateikiama informacija apie praėjusiais metais išveistų ir informacijos atnaujinimo metais užaugintų suaugusių individų (pvz., dėlių) skaičių, nurodant šią informaciją (kai nurodomas praėjusiais metais išveistų individų skaičius).“
. Pakeičiu 76 punktą ir jį išdėstau taip:
„. Kiekvienais metais iki sausio 10 d. raštu arba el. paštu pagal Taisyklių 7 priede nustatytą ataskaitos formą leidimo laikyti nelaisvėje laukinius gyvūnus turėtojas teikia AAD duomenis apie aptvaruose, voljeruose ar kituose statiniuose laikomus laukinius gyvūnus arba informuoja, kad laukiniai gyvūnai nelaikomi. Jeigu aptvaras, voljeras ar kitas statinys, įrengtas aptveriant miško žemę, ir jame nelaikomi laukiniai gyvūnai, leidimo laikyti nelaisvėje laukinius gyvūnus turėtojas nurodo datą nuo kurios dienos nelaikomi laukiniai gyvūnai. Jeigu leidimo laikyti nelaisvėje laukinius gyvūnus turėtojas pradeda įrenginėti aptvarą, voljerą ar kitą statinį, aptverdamas miško žemės plotą, – įrašoma miško žemės tvėrimo pradžios data. Jeigu nuolat laikomi nelaisvėje globos tikslais iš aplinkos paimti laukinių rūšių žinduoliai ir paukščiai, ataskaitoje įrašomas laukinių gyvūnų rūšių pavadinimas (-ai) (lietuvių ir lotynų k.); individų skaičius; privataus veterinarijos gydytojo rašytinės išvados, kad gyvūnui reikalinga nuolatinė globa, išdavimo data ir išvados numeris; informacija apie ženklinimą (jei būtina pagal Laukinių gyvūnų naudojimo taisyklių IX skyrių ir Saugomų rūšių naudojimo tvarkos aprašą). Laikant saugomų rūšių koralus nurodoma visuose akvariumuose laikomų koralų „kerelių“ skaičius. Jeigu dėl amžiaus, egzempliorių pažeidžiamumo, fiziologinių savybių, jautrumo ar veisimosi ypatybių nėra galimybės įvertinti skaičių ar masę (pvz., dėlių), ataskaitoje gali būti pateikiama informacija apie praėjusiais metais (metais anksčiau, už kuriuos teikiama ataskaita) išveistas ir užaugintas metais, už kuriuos teikiama ataskaita, suaugusių individų (pvz., dėlių) apytikslį skaičių, nurodant šią informaciją ir datą, kada  individai suskaičiuoti.“
. Pakeičiu 86 punktą ir jį išdėstau taip:
„. Leidimas naudoti laukinius gyvūnus kryžminimui išduodamas, galiojimas sustabdomas, galiojimo sustabdymas panaikinamas ir galiojimas panaikinamas, motyvuotas rašytinis atsisakymas išduoti leidimą naudoti laukinius gyvūnus kryžminimui pateikiamas vadovaujantis Laukinės gyvūnijos įstatymu ir Taisyklėmis.“
. Pakeičiu 87 punktą ir jį išdėstau taip:
„. Mokslo ir studijų institucija, ketinanti vykdyti laukinių gyvūnų kryžminimą mokslinių tyrimų ir eksperimentinės plėtros tikslais, raštu arba el. paštu AAA teikiamame prašyme gauti leidimą naudoti laukinius gyvūnus kryžminimui su informacija, nurodyta Laukinės gyvūnijos įstatymo 11 straipsnio 4 dalyje, nurodo juridinio asmens arba organizacijos pavadinimą, kodą ir buveinę, duomenis komunikacijai (telefono numerį, el. paštą); atsakingo už planuojamus darbus asmens vardą ir pavardę, jo duomenis komunikacijai (telefono numerį, el. paštą); planuojamų kryžminti gyvūnų rūšių lietuviškus ir lotyniškus pavadinimus; planuojamą kryžminti ir laikyti gyvūnų skaičių; vietą, kurioje bus vykdomi darbai ir laikomi gyvūnai; planuojamas gyvūnų laikymo sąlygas; mokslinių tyrimų ir eksperimentinės plėtros pradžios ir pabaigos datas. Kai prašymą ir dokumentus asmuo teikia el. paštu, dokumentai turi būti pasirašyti kvalifikuotu elektroniniu parašu, atitinkančiu Reglamente (ES) Nr. 910/2014 nustatytus reikalavimus, arba suformuoti tokiu būdu, kuris leidžia prašymą teikiantį asmenį identifikuoti arba patikrinti prašymo autentiškumą.“
. Pakeičiu 98 punktą ir jį išdėstau taip:
„. Atsakingo už numatomus vykdyti darbus fizinio asmens duomenys, nurodyti prašyme išduoti leidimą naudoti laukinius gyvūnus kryžminimui, tvarkomi vadovaujantis Reglamentu (ES) 2016/679, Asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą.  Juridinio asmens, kuriam išduotas leidimas naudoti laukinius gyvūnus kryžminimui ir atsakingo už numatomus vykdyti darbus fizinio asmens duomenys komunikacijai saugomi AAA, siekiant, kad būtų galima informuoti leidimo prašytoją ar leidimo turėtoją dėl papildomos informacijos gauti leidimą pateikimo, dėl prašymo išduoti leidimą nebenagrinėjimo, apie leidimo išdavimą, leidimo galiojimo sustabdymą, galiojimo sustabdymo panaikinimą ar leidimo galiojimo panaikinimą.“
. Pakeičiu 105 punktą ir jį išdėstau taip:
„. Taisyklių 10 priede nustatyto pavyzdžio leidimą naudoti laukinius gyvūnus išduoda, sprendimus dėl leidimo naudoti laukinius gyvūnus galiojimo sustabdymo, leidimo naudoti laukinius gyvūnus galiojimo sustabdymo panaikinimo ir leidimo naudoti laukinius gyvūnus galiojimo panaikinimo priima, prašymo išduoti leidimą nagrinėjimą nutraukia, motyvuotą rašytinį atsisakymą išduoti leidimą naudoti laukinius gyvūnus pateikia AAA vadovaudamasi Laukinės gyvūnijos įstatymo 14 straipsniu ir Taisyklėmis.“
. Pakeičiu 106.3 papunktį ir jį išdėstau taip:
„. medžiotojo vardas, pavardė, medžiotojo bilieto numeris (kai laukiniams gyvūnams paimti iš aplinkos bus naudojami medžiojimo įrankiai, nustatyti Medžioklės įstatyme);“.
. Papildau 1061 punktu:
„. El. paštu teikiami prašymai gauti leidimą naudoti laukinius gyvūnus turi būti pasirašyti kvalifikuotu elektroniniu parašu, atitinkančiu Reglamente (ES) Nr. 910/2014 nustatytus reikalavimus, arba suformuoti tokiu būdu, kuris leidžia prašymą teikiantį asmenį identifikuoti arba patikrinti prašymo autentiškumą; arba pateikiami laikantis Viešojo administravimo įstatymo reikalavimų.“
. Pakeičiu 118 punktą ir jį išdėstau taip:
„. Fizinio asmens duomenys, nurodyti prašyme išduoti leidimą naudoti laukinius gyvūnus ir leidime naudoti laukinius gyvūnus, tvarkomi vadovaujantis Reglamentu (ES) 2016/679, Asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą. Fizinio asmens, kuriam išduotas minėtas leidimas (arba prašo išduoti leidimą), duomenys komunikacijai, jeigu leidimas išduotas juridiniam asmeniui arba organizacijai (arba prašo išduoti leidimą), – juridinio asmens ar organizacijos duomenys komunikacijai  ir atsakingo fizinio asmens duomenys komunikacijai saugomi AAA, siekiant, kad būtų galima informuoti leidimo prašytoją ar leidimo turėtoją apie papildomos informacijos, reikalingos išduoti leidimą, pateikimo, prašymo išduoti leidimą nebenagrinėjimą, leidimo išdavimą, leidimo galiojimo sustabdymą, galiojimo sustabdymo panaikinimą ar leidimo galiojimo panaikinimą.“
. Papildau 1241 punktu:
„. Į Laukinės gyvūnijos įstatymo 22 straipsnio 2 dalyje nurodytą privataus veterinarijos gydytojo rašytinę išvadą, patvirtinančią, kad šiam gyvūnui reikalinga nuolatinė globa, įrašoma asmens, laikančio šį laukinį gyvūną, vardas, pavardė, laukinio gyvūno laikymo vieta, juridinio asmens pavadinimas, kodas, buveinės adresas, laukinio gyvūno rūšis, pažymos išdavimo data. Šioje pažymoje gali būti įrašoma 1291  punkte nurodyta informacija apie laukinio gyvūno nepažymėjimo terminą ir priežastis.“
. Pakeičiu 129 punktą ir jį išdėstau taip: 
„. Globos tikslais iš aplinkos paimti ir nuolat nelaisvėje laikomi saugomoms rūšims nepriskiriamų laukinių žinduolių rūšių gyvūnai (išskyrus vabzdžiaėdžių (Insectivora), graužikų (Rodentia) (išskyrus upinį bebrą (Castor fiber)) ir kiškiažvėrių (Logomorpha) būrių žinduolius) ženklinami ISO standartą 11784:1996(E) atitinkančiomis, nepakeičiamomis mikroschemomis su originaliais įrašais arba, jei toks būdas dėl rūšies gyvūno fizinių ir elgesio ypatumų negali būti taikomas, šie gyvūnai žymimi žiedais, juostelėmis, etiketėmis, tatuiruotėmis su originaliais įrašais ir panašiais žymekliais arba atpažįstami kitais tinkamais būdais.“
. Papildau 1291 punktu:
„. Jei Taisyklių 129 punkte nurodytų laukinių gyvūnų fizinės savybės ar amžius neleidžia saugiai taikyti nė vieno žymėjimo būdo, privatus veterinarijos gydytojas išduoda apie šį egzempliorių pažymą, kurioje įrašoma asmens, laikančio šį laukinį gyvūną, vardas, pavardė, laukinio gyvūno laikymo vieta, juridinio asmens pavadinimas, kodas, buveinės adresas, laukinio gyvūno rūšis, priežastis, kodėl laukinis gyvūnas negali būti pažymėtas, data, iki kada (arba gyvūno amžius iki kurio) laukinio gyvūno negalima pažymėti (arba įrašoma, kad laukinio gyvūno negalima žymėti), išvados išdavimo data. Jei informacija apie gyvūno nepažymėjimo terminą ir priežastis įrašyta 1241 punkte nurodytoje privataus veterinarijos gydytojo rašytinėje išvadoje, patvirtinančioje, kad šiam gyvūnui reikalinga nuolatinė globa, atskira pažyma apie laukinio gyvūno nepažymėjimo terminą ir priežastis neišduodama.“
. Pakeičiu 1 priedo pirmąją pastraipą, einančią po lentele,  ir ją išdėstau taip:
„PASTABA. Domestikuotų žinduolių sąrašui nepriskiriami gamtoje išlikę laukinės rūšies šiauriniai elniai, azijiniai buivolai ir dvikupriai kupranugariai.“
. Pakeičiu 2 priedo pirmąją pastraipą, einančią po lentele, ir ją išdėstau taip: 
„PASTABOS:“.
.  Papildau 2 priedą antrąja ir trečiąja pastraipomis, einančiomis po lentele:
„. Laikant ir veisiant dygliuotąsias peles, smiltpeles, nilines žolpeles, Neumano žolpeles, peles mažyles, nykštukines namines peles, plačiakaples žiurkes, juodąsias žiurkes, sirinius žiurkėnus, nykštukinius Kembelo žiurkėnus, Roborovskio žiurkėnukus, džiungarinius žiurkėnukus, daūrinius žiurkėnukus, šinšilas (išskyrus saugomas rūšis), gambines žiurkėnžiurkes, paprastąsias afrikines miegapeles, degu, nykštukines voverines skraiduoles ir keturpirščius (afrikinius) ežius, leidimo laikyti nelaisvėje laukinius gyvūnus nereikia.
. Leidžiamų nelaisvėje laikyti ir (ar) leidžiamų nelaisvėje veisti laukinių gyvūnų rūšių sąrašas taikomas tik laukinių žinduolių rūšims.“
. Pakeičiu 3 priedą ir jį išdėstau nauja redakcija (pridedama).
. Pakeičiu 5 priedo 3.7 papunktį ir jį išdėstau taip:
„. Atsižvelgiant į rūšies fiziologinius, etologinius poreikius, turi būti užtikrinama, kad jaunikliai (žinduolių ir paukščių) būtų laikomi su tėvais, neatskiriami anksčiau laiko (išskyrus būtinus atvejus  dėl gydymo ir saugos, privačiam veterinarijos gydytojui raštiškai leidus).“
. Pakeičiu 5 priedo 5 punktą ir jį išdėstau taip:
„. Laikant nelaisvėje laukinius gyvūnus, turi būti užtikrinama, kad gyvūnai neištrūktų, neturėtų galimybių ištrūkti į laisvę, draudžiamas lankytojų fizinis tyčinis kontaktas su gyvūnais (išskyrus terapinius užsiėmimus su delfinais ir bestuburius gyvūnus). Gyvūnų laikymo vietose (zoologijos soduose, aptvaruose, voljeruose ir kituose objektuose, kuriuose laikomi laukiniai gyvūnai) turi būti užtikrinamas lankytojų ir gyvūnų saugumas.“
. Pakeičiu 5 priedo 3 lentelės 34 punktą ir jį išdėstau taip:
34.	Jūros kiaulytė 	Cavia porcellus	2–3 	-	-	1	-	-	0,5	2A, 3, 5A, 20, 20A


. Pakeičiu 5 priedo 3 lentelės 39 punktą ir jį išdėstau taip:
„39.	Voverės	Sciuridae spp. 	1–2	4	8	-	-	2 	-	1D, 2E, 3, 4C, D, 7, 10, 12“


. Pakeičiu 5 priedo 3 lentelės 136 punktą ir jį išdėstau taip:
136.	Šiaurės jūrų liūtas	Eumetopias jubatus	1–3	120	-	-	-	50	20	6, 12 arba 14A, 19 arba 22, 25, 29.	4 lentelėje nurodyti reikalavimai.


. Pakeičiu 5 priedo 17 punkto pirmąją pastraipą ir ją išdėstau taip:
„. Draudžiama laikyti pririštus paukščius (išskyrus, kai laikino išvežimo metu paukščiai naudojami Taisyklių 66.1 ir 66.2 papunkčiuose nurodytais  tikslais):“.
. Pakeičiu 6 priedo lentelės 2 punktą ir jį išdėstau taip:
„2.	Stirna (Capreolus capreolus)	Danielius (Cervus dama)	ir kitos panašios rūšys	1	0,5	0,25 ha“


. Pakeičiu 6 priedo lentelės 9 punktą ir jį išdėstau taip:
„9.	Kitos gyvūnų rūšys (paukščių ir žinduolių rūšys)	1	20 kartų didesnis už minimalų lauko patalpos plotą (jeigu nenurodytas, – už minimalų vidaus patalpų plotą), nurodytą Laukinių gyvūnų naudojimo taisyklių 5 priedo I skyriuje 	30 proc. maksimalaus leidžiamo aptverti miško žemės ploto vienam individui “


. Papildau 6 priedą pastraipa, einančia po lentele:
„PASTABA. Maksimalus leidžiamas aptverti miško žemės plotas skaičiuojamas atskirai kiekvienai rūšiai.“
. Papildau 7 priedą šeštąja ir septintąja pastraipomis, einančiomis po lentele: 
„. Jeigu neįmanoma nurodyti laikomų nelaisvėje laukinių gyvūnų amžiaus, lyties pagal  Taisyklių 74 punktą,  šios ataskaitos skiltys nepildomos. Jeigu gyvūnų kiekis vertinamas pagal masę, – skiltyje „Pastabos“ įrašoma laikomų gyvūnų masė (g, kg). Laikant koralus, nurodoma visuose akvariumuose laikomų koralų „kerelių“ skaičius.
. Jeigu dėl amžiaus, egzempliorių pažeidžiamumo, fiziologinių savybių, jautrumo ar veisimosi ypatybių nėra galimybės įvertinti laikomų gyvūnų skaičių ar masę (pvz., dėlių), ataskaitoje gali būti pateikiama informacija apie praėjusiais metais (metais anksčiau, už kuriuos teikiama ataskaita) išveistų ir užaugintų metais, už kuriuos teikiama ataskaita, suaugusių individų (pvz., dėlių) apytikslį skaičių, skiltyje „Pastabos“ įrašant šią informaciją (įvertintas metais anksčiau, už kuriuos teikiama ataskaita, išveistų ir užaugintų metais, už kuriuos teikiama ataskaita, suaugusių individų skaičius) ir datą, kada  individai suskaičiuoti.“


Aplinkos ministras	Simonas Gentvilas



Laukinių gyvūnų naudojimo taisyklių
 priedas


(Herbas)

LEIDIMAS LAIKYTI NELAISVĖJE LAUKINIUS GYVŪNUS

Nr.

_________________
(vieta)

Leidimas išduotas...................................................................................................................................
(fizinio asmens vardas, pavardė arba juridinio asmens ar organizacijos pavadinimas, kodas, buveinė)

................................................................................................................................................................
Atsakingas už laukinių gyvūnų priežiūra ir (ar) veisimą asmuo (jeigu leidimas išduotas juridiniam asmeniui ar organizacijai)	
(vardas, pavardė)


Leidžiama nelaisvėje laikyti ________________________________________________________
(laukinio gyvūno rūšis, lietuviškas ir lotyniškas pavadinimai)

Aptvaro, voljero ar kito statinio adresas arba vietovė (savivaldybė, miestas, kaimas), žemės sklypo kadastrinis numeris: 
________________________________________________________________________________ 
________________________________________________________________________________


Aptvaro, voljero ar kito statinio duomenys:
1. Lauko patalpų dydis (plotas m2): ....................................................
2. Vidaus patalpų dydis (plotas m2): ....................................................
3. Aukštis (m): ..........................................................................
4. Kiti duomenys: .....................................................................
5. Aptvaras, voljeras ar kitas statinys įrengtas miško žemėje                                           Taip  Ne 
6. Aptvaras, voljeras ar kitas statinys įrengtas saugomoje teritorijoje                              Taip  Ne 
7.  Jeigu aktualu, nurodoma pakeistojo leidimo išdavimo data, numeris, pakeistojo leidimo turėtojo vardas, pavardė arba juridinio asmens ar organizacijos pavadinimas, kodas, buveinė.

Saugomos teritorijos, kurioje įrengtas aptvaras, voljeras ar kitas statinys, direkcijos pavadinimas: 
________________________________________________________________________________

Bendrosios leidimo sąlygos:
1. Laukiniai gyvūnai nelaisvėje turi būti laikomi pagal Laukinių gyvūnų naudojimo taisyklių 5 priede nustatytus reikalavimus.
2. Kai aptvaras, voljeras ar kitas statinys įrengtas aptveriant miško žemės plotą, laikyti ne mažiau laukinių gyvūnų aptverto miško žemės plote, negu nurodyta Laukinių gyvūnų naudojimo taisyklių 6 priede.
3. Leidimo turėtojas privalo kiekvienais metais iki sausio 10 d. raštu arba el. paštu pateikti Aplinkos apsaugos departamentui prie Aplinkos ministerijos duomenis apie aptvaruose, voljeruose ar kituose statiniuose laikomus laukinius gyvūnus užpildydamas Laukinių gyvūnų naudojimo taisyklių 7 priede patvirtintą ataskaitą. Pateikiama Laukinių gyvūnų naudojimo taisyklių 76 punkte nurodyta informacija apie globos ir gydymo tikslais nuolat laikomus laukinius gyvūnus (jeigu laikomi).
4. Leidimo turėtojas privalo kaupti informaciją apie laikomus nelaisvėje laukinius gyvūnus vadovaudamasis Laukinių gyvūnų naudojimo taisyklių 74 punktu.

Papildomos leidimo sąlygos:

Leidimas išduotas (išdavimo data)




___________________                                                                             ____________________
(pareigų pavadinimas)                                    	                                                       (vardas ir pavardė)

